stanford-oval/wikipedia huggingface dataset:
ประเทศไทยกับสหประชาชาติ
กิจกรรม > กองบัญชาการสหประชาชาติ > กองร้อยทหารเกียรติยศ

ประเทศไทยเป็นหนึ่งในหมู่เกียรติยศสบทบ กองรร้อยทหารเกียรติยศ ประจำกองบัญชาการสหประชาชาติตั้งแต่ปี พ.ศ. 2515 จนถึงปัจจุบัน โดยสมาชิกในกองร้อยทหารเกียรติยศเดิมประกอบด้วยกำลังจากทั้ง 16 ชาติที่เข้าร่วมรบสงครามเกาหลี ต่อมาเมื่อมีการถอนกำลังออกไปในปี พ.ศ. 2503 จึงเหลือกำลังอยู่เพียง 5 ชาติ คือ สหรัฐ สหราชอาณาจักร เกาหลีใต้ ไทย และตุรกี โดยตรุกีได้ถอนกำลังออกไปเมื่อปี พ.ศ. 2513 และประเทศฟิลิปปินส์ได้จัดกำลังเข้ามาแทนที่ และสหราชอาณาจักรได้ถอนกำลังออกไปเมื่อปี พ.ศ. 2536 เพื่อไปประจำการในฮ่องกง กองพลทหารราบที่ 2 ของสหรัฐจึงจัดกำลังเข้าทดแทน
ปัจจุบันกองร้อยทหารเกียรติยศ กองบัญชาการสหประชาชาติประกอบไปด้วยกำลังพลจาก สหรัฐ เกาหลีใต้ ไทย และฟิลิปปินส์ โดยประเทศไทยจัดทหาร 1 หมู่เกียรติยศ จำนวน 6 นาย ประจำการอยู่ที่สำนักงานนายทหารติดต่อประจำกองบัญชาการสหประชาชาติ
ดูเพิ่ม

ข้อมติคณะมนตรีความมั่นคงแห่งสหประชาชาติที่ 13
จอมพล แปลก พิบูลสงคราม พูดคุยกับทหารที่กำลังจะเข้าสู่การรบในกรณีพิพาทอินโดจีนเมื่อปี พ.ศ. 2484
การลงนามในอนุสัญญาสันติภาพโตเกียว ที่ทำให้ไทยได้ดินแดนคืนและฝรั่งเศสไม่พอใจ
สมัยประชุมในปี พ.ศ. 2501 ผู้แทนถาวรของไทยนั่งอยู่ในแถวสุดท้ายติดกับผู้แทนของสวีเดน
อาคารที่ทำการสหประชาชาติประจำประเทศไทย ถนนราชดำเนินนอก
ทหารไทยเข้าร่วมกองกำลังสหประชาชาติในสงครามเกาหลี
ทหารไทยประจำกองร้อยทหารเกียรติยศ (เครื่องแบบสีแดง) กองบัญชาการสหประชาชาติ
ทหารไทยในการรักษาสันติภาพที่ติมอร์-เลสเต
กองร้อยหทารช่างไทยในซูดานใต้ (UNMISS)
ปัญญา (ศาสนาพุทธ)

ปัญญา (𑀧𑀜𑁆𑀜𑀸; ปญฺญ) ในภาษาบาลี หรือ ปราชญ์ (प्रज्ञा; ปฺรชฺญฺา) ในภาษาสันสกฤต แปลว่า ความรู้ทั่ว คือรู้ทั่วถึงเหตุถึงผล รู้อย่างชัดเจน, รู้เรื่องบาปบุญคุณโทษ, รู้สิ่งที่ควรทำควรเว้น เป็นต้น เป็นธรรมที่คอยกำกับศรัทธา เพื่อให้เชื่อประกอบด้วยเหตุผล ไม่ให้หลงเชื่ออย่างงมงาย
ปัญญาเป็นเจตสิกที่มีในสัตว์ที่มีภูมิปัญญา เช่น มนุษย์และเทวดา ปัญญาจะไม่มีในสัตว์เดรัจฉานที่ไม่มีภูมิปัญญา  ปัญญาเจตสิกนั้น โดยสภาวะ ได้แก่ การจินตนาการ การสมมุติสิ่งต่างๆ จึงทำให้มนุษย์มีความเชื่อที่ใช้ร่วมกันขึ้นมาได้ เช่น สมมุติเงินขึ้นมา สมมุติประเทศชาติขึ้นมาได้ สมมุติอุดมการณ์ทางการเมืองได้ สมมุติความเชื่อ แม้กระทั่งศาสนาขึ้นมาได้ อธิบายว่า เราไม่สามารถตกลงราคากับสัตว์เลี้ยงได้ด้วยเงิน เช่น เราไม่สามารถจ้างสัตว์ไปทำงานได้ หรือ เราไม่สามารถให้สัตว์พลีชีพ ทุ่มเทเพื่อสถาบันทางการเมืองต่างๆ เช่น ประเทศชาติ ศาสนา หรือ อุดมการณ์ทางการเมืองใดๆ ไม่ว่าจะเป็น แนวคิดประชาธิปไตย แนวคิดสิทธิมนุษยชนได้ เพราะสัตว์เดรัจฉานไม่มีภูมิปัญญา ไม่มีจินตนาการ จึงสมมุติในสิ่งต่างๆที่ซับซ้อนไม่ได้
สิ่งที่ใกล้กับปัญญาเจตสิกคือสัญญาเจตสิก สัญญาเจตสิกมีลักษณะเป็นความทรงจำจำบัญญัติต่างๆได้ ปัญญาเจตสิกมีลักษณะเป็นความรู้ความเข้าใจในสิ่งต่างๆ
ในสังคีติสูตร พระสารีบุตรกล่าวว่า ปัญญา ทำให้เกิดได้ 3 วิธี คือ
โดยการสดับตรับฟัง การศึกษาเล่าเรียน (สุตมยปัญญา  ปัญญาที่เกิดจากการฟัง)
โดยการคิดค้น การตรึกตรอง (จินตามยปัญญา  ปัญญาที่เกิดจากการคิด)
โดยการอบรมจิต การเจริญภาวนา (ภาวนามยปัญญา  ปัญญาที่เกิดจากการอบรม)
 หลักธรรมทางพระพุทธศาสนาที่เกี่ยวข้องกับปัญญา3อย่างคือ
กาลามสูตร จัดเป็นสุตามยปัญญา
โยนิโสมนสิการ จัดเป็นจินตามยปัญญา
สมถะและวิปัสสนา จัดเป็นภาวนามยปัญญา
ปัญญา ที่เป็นระดับ อธิปัญญา คือปัญญาอย่างสูง จัดเป็นสิกขาข้อหนึ่งใน สิกขา 3 หรือ ไตรสิกขา คือ อธิศีล อธิจิต อธิปัญญา
เอธิโอเปียนแอร์ไลน์ เที่ยวบินที่ 702

| --- | --- |
เครื่องบินลำที่เกิดเหตุใน ค.ศ. 2011
สรุปการจี้เครื่องบิน
วันที่: 17 กุมภาพันธ์ ค.ศ. 2014 (2014-02-17)
สรุป: นักบินผู้ช่วยก่อเหตุจี้เครื่องบิน
จุดเกิดเหตุ: น่านฟ้าประเทศซูดาน ลงจอดที่เจนีวา
อากาศยานลำที่เกิดเหตุ
ประเภทอากาศยาน: โบอิง 767-3บีจีอีอาร์
ดําเนินการโดย: เอธิโอเปียนแอร์ไลน์
หมายเลขเที่ยวบิน IATA: ET702
หมายเลขเที่ยวบิน ICAO: ETH702
รหัสเรียก: ETHIOPIAN 702
ทะเบียน: ET-AMF
ต้นทาง: ท่าอากาศยานนานาชาติโบเล อาดดิสอาบาบา ประเทศเอธิโอเปีย
จุดพัก: ท่าอากาศยานเลโอนาร์โด ดา วินชี-ฟีอูมีชีโน โรม ประเทศอิตาลี
ปลายทาง: ท่าอากาศยานมิลาโนมัลเปนซา มิลาน ประเทศอิตาลี
จำนวนคน: 202
ผู้โดยสาร: 193
ลูกเรือ: 9
เสียชีวิต: 0
บาดเจ็บ: 0
รอดชีวิต: 202 (ทั้งหมด)
เอธิโอเปียนแอร์ไลน์ เที่ยวบินที่ 702 เป็นเที่ยวบินโดยสารระหว่างประเทศจากอาดดิสอาบาบาไปยังมิลานโดยจอดพักที่โรมซึ่งถูกจี้โดยนักบินผู้ช่วยเมื่อวันที่ 17 กุมภาพันธ์ ค.ศ. 2014 ระหว่างบินจากอาดดิสอาบาบาไปยังโรม และลงจอดที่ท่าอากาศยานนานาชาติเจนีวา ผู้โดยสารและลูกเรือทั้ง 202 คนปลอดภัย
เหตุการณ์

เที่ยวบินที่ 702 มีกำหนดการออกจากท่าอากาศยานนานาชาติโบเล กรุงอาดดิสอาบาบา ประเทศเอธิโอเปียเวลา 00:30 น. ตามเวลาท้องถิ่นแอฟริกาตะวันออก (UTC+3 ช้ากว่าประเทศไทย 4 ชั่วโมง) ของวันที่ 17 กุมภาพันธ์ ค.ศ. 2014 ขณะบินเหนือน่านฟ้าประเทศซูดาน อุปกรณ์ส่งสัญญาณ (transponder) บนเครื่องเริ่มส่งสัญญาณรหัส squawk 7500 ซึ่งเป็นรหัสสากลเตือนว่าเครื่องบินถูกจี้ นักบินผู้ช่วยฉวยโอกาสขณะที่กัปตันออกไปเข้าห้องน้ำและล็อกห้องนักบิน
เที่ยวบินที่ 702 มีกำหนดลงจอดที่ท่าอากาศยานเลโอนาร์โด ดา วินชี-ฟีอูมีชีโน กรุงโรม ประเทศอิตาลี เวลา 04:40 น. ตามเวลาท้องถิ่นยุโรปกลาง (UTC+1 ช้ากว่าประเทศไทย 6 ชั่วโมง) ก่อนจะเดินทางต่อไปยังท่าอากาศยานมิลาโนมัลเปนซา นครมิลาน ประเทศอิตาลี อย่างไรก็ตาม นักบินผู้ช่วยผู้ก่อเหตุบังคับเครื่องไปยังนครเจนีวา ประเทศสวิตเซอร์แลนด์ นักบินคนดังกล่าวนำเครื่องวนหลายรอบขณะเจรจากับเจ้าหน้าที่ควบคุมจราจรทางอากาศที่ท่าอากาศยานนานาชาติเจนีวาเพื่อขอลี้ภัยทางการเมืองและขอความคุ้มครองไม่ให้ส่งตัวกลับไปประเทศเอธิโอเปีย เที่ยวบินที่ 702 ลงจอดเมื่อเวลา 06:02 น. ตามเวลาท้องถิ่นยุโรปกลางโดยมีเชื้อเพลิงเหลือให้บินต่อได้ประมาณ 10 นาทีและเครื่องยนต์ดับหนึ่งตัว นักบินผู้ช่วยหลบหนีออกจากเครื่องบินโดยโยนเชือกออกมาทางหน้าต่างแล้วไต่ลงมา และเข้ามอบตัวกับเจ้าหน้าที่ตำรวจซึ่งควบคุมตัวไปทันที ท่าอากาศยานถูกสั่งปิดเป็นระยะเวลาสั้น ๆ ไม่มีผู้โดยสารหรือลูกเรือได้รับบาดเจ็บบนเที่ยวบินที่ 702
ขณะที่เที่ยวบินที่ 702 บินเข้าน่านฟ้าประเทศอิตาลีและฝรั่งเศส เครื่องบินถูกเครื่องบินรบยูโรไฟเตอร์ของกองทัพอากาศอิตาลี (น่านฟ้าประเทศอิตาลี) และเครื่องบินรบมีราฌของกองทัพอากาศฝรั่งเศส (น่านฟ้าประเทศฝรั่งเศส) บินประกบ อย่างไรก็ตาม กองทัพอากาศสวิตเซอร์แลนด์ไม่ได้ตอบสนองเนื่องจากเหตุการณ์เกิดขึ้นนอกเวลาทำการปกติ ได้แก่ 08:00 – 12:00 น. และ 13:30 – 17:00 น. วันธรรมดา โฆษกของกองทัพอากาศสวิตเซอร์แลนด์ให้สัมภาษณ์ว่า "สวิตเซอร์แลนด์ไม่สามารถเข้าแทรกแซงได้เนื่องจากฐานทัพอากาศปิดทำการนอกเวลาราชการและวันหยุดสุดสัปดาห์ มันเป็นประเด็นเรื่องงบประมาณและเจ้าหน้าที่" ในช่วงนอกเวลาทำการสวิตเซอร์แลนด์ขอให้กองทัพอากาศของประเทศเพื่อนบ้านดูแลน่านฟ้า โดยอนุญาตให้กองทัพอากาศฝรั่งเศสและอิตาลีบินประกบเครื่องบินต้องสงสัยได้ แต่ไม่มีอำนาจยิงเครื่องบินในน่านฟ้าประเทศสวิตเซอร์แลนด์
ผลสืบเนื่อง > ผู้ก่อเหตุ

นักบินผู้ช่วยผู้ก่อเหตุจี้เครื่องบินเที่ยวบินที่ 702 คือนายไฮเลเมดิน อาเบรา เตเกญ (Hailemedhin Abera Tegegn) อายุ 31 ปี
เดือนพฤษภาคม ค.ศ. 2014 รัฐบาลสวิตเซอร์แลนด์ปฏิเสธคำขอจากรัฐบาลเอธิโอเปียให้ส่งตัวไฮเลเมดินกลับไปรับโทษในประเทศเอธิโอเปีย เจ้าหน้าที่ของสวิตเซอร์แลนด์แต่เดิมกล่าวว่าไฮเลเมดินจะต้องเข้ารับการพิจารณาคดีในประเทศสวิตเซอร์แลนด์ ไฮเลเมดินถูกควบคุมตัวในประเทศสวิตเซอร์แลนด์ในระหว่างรอพิจารณาคดี อย่างไรก็ตาม ในเดือนพฤศจิกายน ค.ศ. 2015 คณะผู้พิพากษาในสวิตเซอร์แลนด์ตัดสินให้ไฮเลเมดินไม่ต้องรับโทษหลังจากที่คณะผู้เชี่ยวชาญพิจารณา "ลงความเห็นเป็นเอกฉันท์ว่า [ไฮเลเมดิน] อยู่ในสภาวะหวาดระแวง" ระหว่างก่อเหตุและไม่สามารถคิดไตร่ตรองอย่างมีเหตุผลได้ ไฮเลเมดินถูกนำส่งไปยังศาลกลางของสวิตเซอร์แลนด์ซึ่งตัดสินให้เข้ารับการบำบัดทางจิตเวช
เดือนมีนาคม ค.ศ. 2015 ศาลสูงสุดของเอธิโอเปียพิจารณาคดีลับหลัง (in absentia) ตัดสินให้จำคุกไฮเลเมดิน 19 ปี 6 เดือน
ผลสืบเนื่อง > กองทัพอากาศสวิตเซอร์แลนด์

เหตุการณ์นี้เผยให้เห็นจุดอ่อนด้านการป้องกันภัยทางอากาศของกองทัพอากาศสวิตเซอร์แลนด์ และทำให้กองทัพอากาศสวิตเซอร์แลนด์เตรียมพร้อมป้องกันให้รัดกุมตลอดเวลา โดยตั้งแต่วันที่ 4 มกราคม ค.ศ. 2016 กองทัพอากาศได้เตรียมเครื่องบินเอฟ/เอ-18 ฮอร์เนตให้พร้อมปฏิบัติการภายใน 15 นาทีระหว่างเวลา 08:00 – 18:00 น. วันธรรมดา ก่อนจะขยายเป็นทุกวันตั้งแต่วันที่ 2 มกราคม ค.ศ. 2017 ตั้งแต่วันที่ 31 ธันวาคม ค.ศ. 2020 กองทัพอากาศสวิตเซอร์แลนต์เตรียมเครื่องบินให้พร้อมตลอดเวลาสำหรับบินประกบภายใน 15 นาที
ดูเพิ่ม

เอธิโอเปียนแอร์ไลน์ เที่ยวบินที่ 961 – เหตุการณ์จี้เครื่องบินโบอิง 767 ของเอธิโอเปียนแอร์ไลน์อีกเหตุการณ์หนึ่ง
จักรพรรดินีเซี่ยวตฺวันเหวิน

| จักรพรรดินีเสี้ยวตฺวันเหวิน |
| --- | --- |
พระพันปีหลวง

จักรพรรดินีแห่งราชวงศ์ชิง
ดำรงพระยศ: สิงหาคม ค.ศ. 1636 – 21 กันยายน ค.ศ. 1643
ก่อนหน้า: สมเด็จพระจักรพรรดินีเซี่ยวเล่อวู่
ถัดไป: สมเด็จพระจักรพรรดินีบอร์จิกิต
สมเด็จพระบรมราชชนนีพันปีหลวง
ดำรงพระยศ: 21 กันยายน ค.ศ. 1643 – 28 พฤษภาคม ค.ศ. 1649
ก่อนหน้า: สมเด็จพระพันปีหลวงเซี่ยวฉุน (ราชวงศ์หมิง)
ถัดไป: สมเด็จพระจักรพรรดินีเซี่ยวจวงเหวิน

พระราชสมภพ: 13 พฤษภาคม ค.ศ.1600
สวรรคต: 17 พฤษภาคม ค.ศ. 1649 (49 พระชันษา) พระราชวังต้องห้าม ปักกิ่ง   มหาจักรวรรดิชิง
คู่อภิเษก: จักรพรรดิหวงไถจี๋
ศาสนา: พุทธศาสนา
จักรพรรดินีเซี่ยวตฺวันเหวิน (จีน: 孝端文皇后อังกฤษ: Empress Xiaoduanwen) พระจักรพรรดินีในจักรพรรดิหวงไถจี๋และพระนางเป็นพระปิตุจฉาเจ้า (อาหญิง) ของสมเด็จพระจักรพรรดินีเซี่ยวจวงเหวินและเป็นพระมาตุจฉาเจ้า (ยายอา) ในสมเด็จพระจักรพรรดิจักรพรรดิซุ่นจื้อทรงพระนามเดิม เจอเจอ (จีน: 哲哲อังกฤษ: Jerjer) ในราชสกุล บอร์จิกิต
พระสาทิสลักษณ์ที่ยังคงเหลืออยู่

พระสาทิสลักษณ์ส่วนใหญ่ของพระนางมักถูกเข้าใจผิดว่าเป็นสมเด็จพระจักรพรรดินีเซี่ยวจวงเหวินเพราะพระพักตร์ทั้งสองพระองค์มีลักษณะคล้ายกันมาก
| ก่อนหน้า |  | จักรพรรดินีเซี่ยวตฺวันเหวิน |  | ถัดไป |
| --- | --- | --- | --- | --- |
| สมเด็จพระจักรพรรดินีเซี่ยวเล่อวู่ |  |   สมเด็จพระจักรพรรดินีแห่งจักรวรรดิชิง  (ราชวงศ์ชิง)    |  | สมเด็จพระจักรพรรดินีบอร์จิกิต |
| สมเด็จพระพันปีหลวงเซี่ยวฉุน (ราชวงศ์หมิง) |  |   พระพันปีหลวงแห่งจีน   |  | สมเด็จพระพันปีหลวงเซี่ยวจวง     |
กีฬาแห่งชาติ ครั้งที่ 50

| --- | --- |
เจ้าภาพ: จังหวัดอุดรธานี
ทีมเข้าร่วม: 77 จังหวัด
นักกีฬาเข้าร่วม: 10,000 คน (คาดการณ์)
กีฬา: 57 ชนิดกีฬา
พิธีเปิด: 19 ธันวาคม 2569 (2569-12-19)
พิธีปิด: 29 ธันวาคม 2569 (2569-12-29)
ประธานพิธีเปิด: รัฐมนตรีว่าการกระทรวงการท่องเที่ยวและกีฬา  (คาดการณ์)
สนามกีฬาหลัก: สนามกีฬากลางจังหวัดอุดรธานี
← ครั้งที่ 49ครั้งที่ 51 →
กีฬาแห่งชาติ ครั้งที่ 50 หรือเป็นที่รู้จักในชื่อ อุดรธานีเกมส์ เป็นการแข่งขันกีฬาหลากหลายชนิดระดับประเทศ ควบคุมโดยการกีฬาแห่งประเทศไทย ซึ่งจะจัดขึ้น ณ จังหวัดอุดรธานี ระหว่างวันที่ 19-29 ธันวาคม พ.ศ. 2569
การแข่งขัน > ชนิดกีฬาที่แข่งขัน

ในครั้งนี้กีฬาที่แข่งขันทั้งหมด 57 ชนิดกีฬา แบ่งเป็นกีฬาบังคับ 2 ชนิด คือ กรีฑาและว่ายน้ำ ส่วนกีฬาสากล มี 52 ชนิด กีฬาอนุรักษ์ 2 ชนิด และกีฬาสาธิต 1 ชนิดกีฬา
กระดานยืนพาย
กรีฑา
กอล์ฟ
กาบัดดี้
กีฬาทางอากาศ
คาราเต้
คริกเกต
จักรยาน
จานร่อน
เจ็ตสกี
ชักเย่อ
ซอฟต์เทนนิส
ซอฟต์บอล
ซูโม่
เซปักตะกร้อ
เซปักตะกร้อ
เซปักตะกร้อชายหาด
ตะกร้อลอดห่วง
เทคบอล
เทควันโด
เทนนิส
เทเบิลเทนนิส
บริดจ์
บาสเกตบอล
บาสเกตบอล
บาสเกตบอล 3x3
บิลเลียด
บิลเลียด
สนุกเกอร์
แบดมินตัน
ปัญจกีฬาสมัยใหม่
ปันจักสีลัต
เปตอง
เพาะกาย
ฟันดาบ
ฟิกเกอร์และสปีดสเกตติง
ฟุตบอล
ฟุตซอล
มวยไทยสมัครเล่น
มวยปล้ำ
ในร่ม
ชายหาด
มวยสากลสมัครเล่น
ยกน้ำหนัก
ยิงธนู
ยิงปืน
ยิงปืนรณยุทธ
ยิมนาสติก
ศิลป์
ลีลา
แอโรบิก
ยูโด
ยิวยิตสู
รักบี้ฟุตบอล
15 คน
7 คน
เรือพาย
โรลเลอร์สกี
ลอนโบวล์ส
ลีลาศ
วอลเลย์บอล
ในร่ม
ชายหาด
ว่ายน้ำ
วูซู
วู้ดบอล
หมากล้อม
อีสปอร์ต
เอ็กซ์ตรีม
ฮอกกี้
ในร่ม
กลางแจ้ง
แฮนด์บอล
ในร่ม
ชายหาด
กีฬาสาธิต
คูราช
มวยไทยยุทธศิลป์
สควอช
หมากรุกไทย
หมากรุกสากล
แหล่งข้อมูลอื่น

| ก่อนหน้า |  | กีฬาแห่งชาติ ครั้งที่ 50 |  | ถัดไป |
| --- | --- | --- | --- | --- |
| กีฬาแห่งชาติ ครั้งที่ 49 จังหวัดจันทบุรี |  | การแข่งขันกีฬาแห่งชาติ  (9-19 ธันวาคม พ.ศ. 2569) |  | กีฬาแห่งชาติ ครั้งที่ 51 |
| ด ค ก กีฬาแห่งชาติ |
| --- | --- | --- |
 การกีฬาแห่งประเทศไทย  จังหวัดเจ้าภาพ  กีฬา  เหรียญรางวัล 
| กีฬาเขตแห่งประเทศไทย |   2510 พระนคร   2511 เชียงใหม่   2512 สงขลา   2513 นครราชสีมา   2514 นครสวรรค์   2515 ราชบุรี   2516 นครศรีธรรมราช   2517 ชลบุรี   2518 ลพบุรี   2519 อุดรธานี   2520 กรุงเทพมหานคร   2521 อุบลราชธานี   2522 ลำปาง   2523 ปัตตานี   2524 อุดรธานี   2525 ภูเก็ต   2526 พิษณุโลก  |  |
| กีฬาแห่งชาติ |   2527 เชียงราย   2528 จันทบุรี   2530 ร้อยเอ็ด   2531 ลพบุรี   2532 สงขลา   2533 เชียงใหม่   2534 พระนครศรีอยุธยา   2535 ขอนแก่น   2536 สุราษฎร์ธานี   2537 สุพรรณบุรี   2538 นครสวรรค์   2539 ตรัง   2540 ศรีสะเกษ   2541 ระยอง   2543 กรุงเทพมหานคร   2545 เชียงใหม่   2547 ราชบุรี   2549 สุพรรณบุรี   2550 นครศรีธรรมราช   2551 พิษณุโลก   2552 ตรัง   2553 ชลบุรี   2554 ขอนแก่น   2555 เชียงใหม่   2556 สุพรรณบุรี   2557 นครราชสีมา   2558 นครสวรรค์   2560 สงขลา   2561 เชียงราย   2565 ศรีสะเกษ   2566 กาญจนบุรี   2567 จันทบุรี   2569 อุดรธานี  |  |
 กีฬาคนพิการแห่งชาติ  กีฬานักเรียนนักศึกษาแห่งประเทศไทย  กีฬาเยาวชนแห่งชาติ  กีฬามหาวิทยาลัยแห่งประเทศไทย  กีฬามหาวิทยาลัยเทคโนโลยีราชมงคลแห่งประเทศไทย  กีฬาอาวุโสแห่งชาติ
นักเดินแบบส่งเสริมการขาย

ลีอาห์ ดีซอน พริตตี้งานแสดงรถรัฐแคลิฟอร์เนียในปี ค.ศ. 2005
พริตตี้ในงานคอมพิวเตอร์
บทความนี้เกี่ยวกับอาชีพ สำหรับความหมายอื่น ดูที่ พริตตี้ (แก้ความกำกวม)
นักเดินแบบส่งเสริมการขาย (อังกฤษ: promotional model) หรือ พริตตี้ (อังกฤษ: pretty) หรือ บูธเบบ (อังกฤษ: booth babe) หรือ อิเบะกง (ญี่ปุ่น: イベコン; โรมาจิ: ibekon) เป็นพนักงานขาย (ส่วนใหญ่เป็นผู้หญิง) ที่เน้นการเป็นนางแบบในงานออกบูธจัดงานแสดงสินค้า โดยเฉพาะอย่างยิ่งงานมอเตอร์โชว์ เริ่มต้นโดยบริษัทโตโยต้า ให้หญิงสาวหน้าตาน่ารักคอยให้ข้อมูลเกี่ยวกับรถ เพราะฐานลูกค้าส่วนใหญ่ของรถก็คือลูกค้าที่เป็นผู้ชาย ต่อมา พริตตี้ ขยายไปใช้ในการประชาสัมพันธ์สินค้าต่าง ๆ มากมาย
ในประเทศญี่ปุ่น เรียก อิเบะกง (イベコン) ย่อมาจาก อีเวนต์คอมพาเนียน (イベントコンパニオン; "event companion")
ดูเพิ่ม

เรซควีน
จัสติน แนปป์

บุคคลแรกที่มีการแก้ไขในวิกิพีเดียมากกว่าหนึ่งล้านครั้ง
| จัสติน แนปป์ |
| --- | --- |
จัสตินใน ค.ศ. 2012
เกิด: Justin Anthony Knapp  (1982-11-18) พฤศจิกายน 18, 1982 (42 ปี) อินเดียแนโพลิส รัฐอินดีแอนา สหรัฐ
ชื่ออื่น: Koavf
การศึกษา: ปรัชญาและรัฐศาสตร์, Indiana University – Purdue University Indianapolis
อาชีพ: บรรณาธิการวิกิพีเดีย
   เสียงของจัสติน แนปป์  คแนป์กล่าวแนะนำตนเอง 
จัสติน แอนโทนี แนปป์ (อังกฤษ: Justin Anthony Knapp; เกิดในวันที่ 18 พฤศจิกายน ค.ศ. 1982) รู้จักกันในนามแฝงในโลกออนไลน์ว่า Koavf เป็นผู้ใช้วิกิพีเดียสัญชาติอเมริกันที่เป็นบุคคลแรกที่มีส่วนร่วมในการแก้ไขข้อมูลในวิกิพีเดียมากกว่าหนึ่งล้านครั้ง ในเดือนกันยายน ค.ศ. 2021 จัสตินได้แก้ไขในวิกิพีเดียภาษาอังกฤษไปแล้วมากกว่า 2.1 ล้านครั้ง เขาเคยอยู่ในอับดับ 1 ของผู้มีส่วนร่วมในวิกิพีเดียมากที่สุดตลอดกาลในวันที่ 18 เมษายน ค.ศ. 2012 จนกระทั่งสตีเวน พริวอิตแซงเขาในวันที่ 1 พฤศจิกายน ค.ศ. 2015
แหล่งข้อมูลอื่น

แม่แบบ:Wikipedia person user link
ดรรชนีผลงานตีพิมพ์โดย จัสติน แนปป์ บนกูเกิล สกอลาร์
"Seven Years, One Million Edits, Zero Dollars: Wikipedia's Flat Broke Superstar" เก็บถาวร 2018-11-16 ที่ เวย์แบ็กแมชชีน
"Justin Knapp Becomes Wikipedia Legend With One Million Edits" เก็บถาวร 2016-04-03 ที่ เวย์แบ็กแมชชีน
"Justin Knapp: One man, one million Wikipedia edits" เก็บถาวร 2012-10-20 ที่ เวย์แบ็กแมชชีน
"Week in Wiki out: Hoosier is top contributor to online encyclopedia"[ลิงก์เสีย]
Meet The Guy Who's Made 1.4 Million Wikipedia Edits And Counting
| --- | --- |
ฐานข้อมูลการควบคุมรายการหลักฐาน: วิชาการ :  Google Scholar  ORCID  PhilPeople
กฤษณ์ โชคทิพย์พัฒนา

| กฤษณ์ โชคทิพย์พัฒนา |
| --- | --- |

ข้อมูลพื้นฐาน
ชื่อเกิด: กฤษณ์ โชคทิพย์พัฒนา
รู้จักในชื่อ: จ๊อด
เกิด: 5 พฤษภาคม พ.ศ. 2493 (74 ปี)
ที่เกิด: ประเทศไทย
แนวเพลง: ป๊อป,ร็อก, โพรเกรสซีฟร็อก
อาชีพ: นักร้อง, นักดนตรี, นักแต่งเพลง, โปรดิวเซอร์, ซาวน์ เอนจิเนียร์
เครื่องดนตรี: กีตาร์, เบส, เปียโน
ช่วงปี: พ.ศ. 2520 - ปัจจุบัน
ค่ายเพลง: จีเอ็มเอ็ม แกรมมี่
กฤษณ์ โชคทิพย์พัฒนา หรือ "จ๊อด" เป็นสมาชิกวงกัมปะนี และอดีตสมาชิกวงบัตเตอร์ฟลาย โปรดิวเซอร์ผู้มีชื่อเสียงคนหนึ่งของวงการเพลง
ผลงาน

ผลงานร่วมกับเรวัต พุทธินันทน์และวงคีตกวี พ.ศ. 2525 ชุดเรามาร้องเพลงกัน โดยครั้งนั้นกฤษณ์เป็นผู้บันทึกเสียงอีกด้วย
รายชื่อเพลง
ไม่เป็นไร
เรามาร้องเพลงกัน
ทุกๆคน (เป็นคนดี)
เธอ
ทำอยู่ทำไป
ฮูเลเล
วีณาแกว่งไกว
ขลุ่ยผิว
ดอกไม้ไปไหน
ดนตรี คีตา (เวหาจักรวาล)
ดนตรี คีตา (ภาคลาโรง)
ผลงานร่วมกับวงบัตเตอร์ฟลาย พ.ศ. 2526
รายชื่อเพลง
Get Enough
Plastique
Wish You Were Here
Dead or Alive
Reality
Mr.
Let Me In
ผลงานร่วมกับวงบัตเตอร์ฟลาย พ.ศ. 2529 ชุด Action ตอนนั้น กฤษณ์ โชคทิพย์พัฒนา ดำรงตำแหน่งมือเบสและร้องนำ
รายชื่อเพลง
Action
Dream Chaser
Numb
Hammer Song
Phosphorus
I Lost My Smile
Let It Live
Red Rose Queen
ผลงานร่วมกับวงกัมปะนีปี พ.ศ. 2534 อัลบั้มไม่มีจำกัด
รายชื่อเพลง
วัด
ประเทศไทย
แม่เดียวกัน
นักเดินทาง
ไม่มีเหลือเฟือ
เทวดา
กลับคำเสีย
ไทยมืด
สรุปว่า...บ้า
ผัดไทย
อัลบั้มนี้มีเพลงที่กฤษณ์ร้องคือเพลง กลับคำเสีย ซึ่งเป็นเพลงฮิตที่ติดหูคนฟังมาจนถึงปัจจุบันนี้
ผลงาน > ผลงานการแต่งเพลง

อัสนี-วสันต์
บ้าหอบฟาง
กาละเทศะ
ผักชีโรยหน้า
สายล่อฟ้า
ทั้งทั้งที่รู้
ยินยอม
กระดี่ได้น้ำ
ฟักทอง
เหลือเก็บ-เหลือจ่าย
รุ้งกินน้ำ
ธงไชย แมคอินไตย์
สบาย สบาย
คนข้างบ้าน
ไม่อาจหยั่งรู้
เสียดาย
ไมโคร
อย่าดีกว่า (คำร้องและทำนอง ใช้นามแฝงว่า กฤษณา การุณย์)
อู๊ดกับแอ๊ด (นามแฝงว่า กฤษณา การุณย์)
หมื่นฟาเรนไฮต์
จริงใจซะอย่าง
อึดอัดออก
แหวน ฐิติมา
สองมือ สองตา หนึ่งใจ
บิลลี่ โอแกน
บอกแล้วแววมันออก
แบ่งตรงไหน
ทอมทอม
นูโว
หลอกกันเล่นเลย
โลกเราสวยงาม
สองคนในร่างเดียว
หลุมหลบภัย
อำพล ลำพูน
เสียมั้ย
วสันต์ โชติกุล
สับสน
นรินทร ณ บางช้าง
อาจเป็นเรา
พ่อฉันซ่าส์
ใหม่ เจริญปุระ
เธอคงไม่รู้
เสี่ยงเป็นเสี่ยงกัน
นรศักดิ์ รัตนเวโรจน์
ค่ำคืนของวันหนึ่ง (ร่วมกับ สมชาย กฤษณะเศรณี)
ไม่อยากจะทำอย่างนี้เลย (ร่วมกับ อนุวัฒน์ สืบสุวรรณ)
เจตริน วรรธนะสิน
ขอบคุณมากครับ
ยุ่งน่า
เพิ่งเข้าใจ
มิคกี้
สิ่งเดียว
ยูเอชที
ไม่รู้เท่าไหร่...จริงๆ เพื่อน
ดูดีดี...นะเพื่อน
วสุ แสงสิงแก้ว
แซงคิว
มอส ปฏิภาณ
ปล่อยมันไป
ธเนศ วรากุลนุเคราะห์
อย่าคิดนาน
แดนศิวิไลซ์ II
อินคา
กลับคืนรัง
กัมปะนี
ไม่มีเหลือเฟือ
ไทยมืด
สุรสีห์ อิทธิกุล
พลุเพลิง
ใกล้กับไกล
เต๋อ เรวัต
อยากรู้นัก
5 กันยายน พ.ศ. 2541 เป็นนักดนตรีในคอนเสิร์ต จากเพื่อน พี่และน้อง แด่เรวัต พุทธินันท์
16 ธันวาคม พ.ศ. 2544 เป็นแขกรับเชิญในคอนเสิร์ต Nuvo IN Love
22 กุมภาพันธ์ พ.ศ. 2557 ร่วมแสดงในคอนเสิร์ต แบเบอร์เพื่อชาวนา
นอกจากนี้ กฤษณ์ โชคทิพย์พัฒนา ยังเป็นโปรดิวเซอร์ให้กับวงดนตรีอีกหลายวงเช่น ไมโคร นูโว เพชร โอสถานุเคราะห์ ฯลฯ และยังอยู่ในเบื้องหลังความสำเร็จของนักดนตรีอีกมากมาย
ไชนาอีสเทิร์นแอร์ไลน์

สำนักงานใหญ่ของไขนาอีสเทิร์นแอร์ไบน์ในเซี่ยงไฮ้
ไชนาอีสเทิร์นแอร์ไลน์ (จีนตัวย่อ: 中国东方航空股份有限公司 or 中国东航; จีนตัวเต็ม: 中國東方航空; พินอิน: zhōngguó dōngfāng hángkōng gǔfèn yǒuxiàn gōngsī) เป็นสายการบินที่ให้บริการทั้งเส้นทางภายในประเทศ และเส้นทางระหว่างประเทศ โดยมีฐานการบินหลักอยู่ที่ท่าอากาศยานนานาชาติซ่างไห่ผู่ตง และท่าอากาศยานนานาชาติซ่างไห่หงเฉียว และยังมีฐานการบินที่ท่าอากาศยานนานาชาติคุนหมิงฉางฉุ่ย และท่าอากาศยานนานาชาติซีอานเสียนหยาง
ไชนาอีสเทิร์นแอร์ไลน์เป็นสายการบินที่มีขนาดใหญ่ที่สุดเป็นอันดับสองของจีน เมื่อนับจากจำนวนผู้โดยสาร และเมื่อวันที่ 16 เมษายน ค.ศ.2010 ไชนาอีสเทิร์นแอร์ไลน์ได้ประกาศตัวเข้าเป็นสามชิกของกลุ่มสกายทีม
ประวัติ

สายการบินไชนาอีสเทิร์นแอร์ไลน์ก่อตั้งขึ้นเมื่อวันที่ 25 มิถุนายน ค.ศ.1988 ภายใต้คณะกรรมการการบินพลเรือนแห่งสาธารณรัฐประชาชนจีน และควบรวมกิจการกับไชนาเจเนอรัลเอวิชัน และกลายเป็นสายการบินแห่งแรกของจีนที่เปิดขายหุ้นในตลาดระหว่างประเทศ รวมทั้งก่อตั้งสายการบินขนส่งสินค้า คือ ไชนาคาร์โกแอร์ไลน์ เพื่อทำกิจการขนส่งสินค้าร่วมกับไชนาโอเชียนชิปปิงคอมพานี ในปีค.ศ.1998 และในปีค.ศ.2001 ไชนาอีสเทิร์นแอร์ไลน์ได้ครอบครองกิจการของเกรทวอลล์แอร์ไลน์ อีกทั้งสายการบินไชนายูนนานแอร์ไลน์ และไชนานอร์ทเวสต์แอร์ไลน์ก็รวมกิจการเข้าเป็นส่วนหนึ่งของไชนาอีสเทิร์นแอร์ไลน์ในปีค.ศ.2003
ปัจจุบันรัฐบาลจีนเป็นผู้ถือหุ้นรายใหญ่ที่สุดของไชนาอีสเทิร์นแอร์ไลน์ โดยมีสัดส่วนถือครองหุ้น 61.64 %
ฝูงบิน > ฝูงบินปัจจุบัน

ณ เดือนพฤษภาคม ค.ศ. 2024 ไชนาอีสเทิร์นแอร์ไลน์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> F | ผู้โดยสาร> J | ผู้โดยสาร> W | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ319-100 | 35 | — | — | 8 | — | 114 | 122 |  |
| แอร์บัส เอ320-200 | 160 | — | — | 8 | — | 150 | 158 |  |
| แอร์บัส เอ320นีโอ | 106 | 31 | — | 8 | 18 | 132 | 158 | ผู้ให้บริการายใหญ่ที่สุดอันดับสอง |
| แอร์บัส เอ321-200 | 77 | — | — | 20 | — | 155 | 175 |  |
| แอร์บัส เอ321-200 | 77 | — | — | 12 | — | 166 | 178 |  |
| แอร์บัส เอ321-200 | 77 | — | — | 12 | — | 170 | 182 |  |
| แอร์บัส เอ321นีโอ | — | 68 | รอประกาศ | รอประกาศ | รอประกาศ | รอประกาศ | รอประกาศ |  |
| แอร์บัส เอ330-200 | 30 | — | — | 30 | — | 202 | 232 |  |
| แอร์บัส เอ330-200 | 30 | — | — | 30 | — | 204 | 234 |  |
| แอร์บัส เอ330-200 | 30 | — | — | 24 | — | 240 | 264 |  |
| แอร์บัส เอ330-200 | 30 | — | — | 18 | — | 246 | 264 |  |
| แอร์บัส เอ330-300 | 26 | — | — | 38 | — | 262 | 300 |  |
| แอร์บัส เอ330-300 | 26 | — | — | 32 | 32 | 230 | 294 |  |
| แอร์บัส เอ350-900 | 20 | — | 4 | 36 | 32 | 216 | 288 |  |
| โบอิง 737-700 | 36 | — | — | 8 | — | 126 | 134 |  |
| โบอิง 737-700 | 36 | — | — | — | — | 140 | 140 |  |
| โบอิง 737-800 | 102 | — | — | 20 | — | 138 | 158 |  |
| โบอิง 737-800 | 102 | — | — | 12 | — | 150 | 162 |  |
| โบอิง 737-800 | 102 | — | — | 8 | — | 162 | 170 |  |
| โบอิง 737-800 | 102 | — | — | 8 | 18 | 150 | 176 |  |
| โบอิง 737 แมกซ์ 8 | 3 | 8 | — | 8 | 18 | 150 | 176 | ส่งมอบจนถึง ค.ศ. 2024 |
| โบอิง 777-300อีอาร์ | 20 | — | 6 | 52 | — | 258 | 316 |  |
| โบอิง 787-9 | 3 | 2 | 4 | 26 | 28 | 227 | 285 | ส่งมอบจนถึง ค.ศ. 2024 |
| โคแม็ก ซี919 | 5 | 100 | — | 8 | — | 156 | 164 | ลูกค้าเปิดตัว สั่งซื้อพร้อม 15 ตัวเลือก ส่งมอบจนถึง ค.ศ. 2031 |
| รวม | 623 | 244 |  |  |  |  |  |  |
ไชนาอีสทิร์นแอร์ไลน์มีอายุฝูงบินเฉลี่ย 9.3 ปี
อุบัติการณ์และอุบัติเหตุ

วันที่ 24 เมษายน 1989 ผู้โดยสารได้จี้เครื่องบิน ไชนาอีสเทิร์น Xian Y-7 ระหว่างทางจากหนิงปัวไปเซี่ยเหมิน ผู้จี้เครื่องบินซึ่งมีอาวุธติดมีดและไดนาไมต์ แทงพนักงานต้อนรับบนเครื่องบินและขอให้บินไปไต้หวัน นักบินเปลี่ยนเส้นทางไปที่ฝูโจวแทน และเมื่อผู้จี้เครื่องบินรู้ว่าถูกหลอกก็ระเบิดตัวเอง ทำร้ายคนสองคนในขบวนการนี้
วันที่ 15 สิงหาคม 1989 เครื่องบิน อานโตนอฟ อาน-24 (B-3437) ที่ให้บริการเที่ยวบินภายในประเทศจากเซี่ยงไฮ้ไปยังหนานชาง ประสบอุบัติเหตุขณะเครื่องขึ้นเนื่องจากเครื่องยนต์ขัดข้องโดยไม่ทราบสาเหตุ ส่งผลให้มีผู้เสียชีวิต 34 คนจากทั้งหมด 40 คนบนเครื่อง
วันที่ 6 เมษายน 1993 ไชนาอีสเทิร์นแอร์ไลน์ เที่ยวบินที่ 583 ซึ่งเป็นเครื่องบิน แมคดอนเนลล์ดักลาส MD-11 ที่บินจากปักกิ่งไปยังลอสแอนเจลิสผ่านเซี่ยงไฮ้ ได้ติดตั้งระแนงชายหน้าปีกโดยไม่ได้ตั้งใจขณะเครื่องบินบินอยู่ เครื่องบินเคลื่อนตัวผ่านการแกว่งไปมาอย่างรุนแรงหลายครั้งและสูญเสียระดับความสูง 5,000 ฟุต (1,500 เมตร) ผู้โดยสารเสียชีวิต 2 คน ได้รับบาดเจ็บเป็นผู้โดยสาร 149 คน และลูกเรือ 7 คน เครื่องบินลงจอดอย่างปลอดภัยที่เกาะเชมยา
วันที่ 26 ตุลาคม 1993 ไชนาอีสเทิร์แอร์ไลน์ เที่ยวบินที่ 5398 จากเซินเจิ้นไปฝูโจว เครื่องบิน แมคดอนเนลล์ดักลาส MD-82 ไหลออกและตกรันเวย์ที่ท่าอากาศยานฝูโจว หลังจากความพยายามยกเลิกการลงจอดที่ล้มเหลว มีผู้เสียชีวิต 2 คนจาก 80 คนบนเครื่อง
วันที่ 10 กันยายน 1998 ไชนาอีสเทิร์นแอร์ไลน์ เที่ยวบินที่ 586 ซึ่งเป็นเครื่องบิน แมคดอนเนลล์ดักลาส-11 ที่บินจากท่าอากาศยานนานาชาติซ่างไห่หงเฉียวไปยังท่าอากาศยานนานาชาติกรุงปักกิ่ง ประสบกับปัญหาเกียร์ล้อหน้าของเครื่องบินพังหลังจากเครื่องขึ้น เครื่องบินลงจอดที่เซี่ยงไฮ้โดยสวมชุดเสริมล้อหน้าของเครื่องบินบนรันเวย์ที่เป็นโฟม มีรายงานผู้ได้รับบาดเจ็บเพียง 9 คน เหตุการณ์ดังกล่าวกลายเป็นแรงบันดาลใจให้กับภาพยนตร์เรื่อง Crash Landing ในปี 1999 ที่กำกับโดย Zhang Jianya ซึ่งฉายรอบปฐมทัศน์ในวันครบรอบ 50 ปีของวันชาติสาธารณรัฐประชาชนจีน
วันที่ 21 พฤศจิกายน 2004 ไชนาอีสเทิร์นแอร์ไลน์ เที่ยวบินที่ 5210 ซึ่งเป็นเครื่องบิน บอมบาร์ดิเอร์ CRJ-200LR ได้ตกหลังจากบินขึ้นจากท่าอากาศเป่าโถวได้ไม่นาน เนื่องจากน้ำแข็งเกาะปีก ทำให้มีผู้เสียชีวิต 53 รายบนเครื่องและมีผู้เสียชีวิต 2 คนบนพื้นดิน
วันที่ 7 มิถุนายน 2013 เที่ยวบิน 2947 ของ เอ็มบราเออร์ ERJ-145LI (B-3052) ได้วิ่งออกจากรันเวย์ขณะลงจอดที่ท่าอากาศยานนานาชาติซ่างไห่หงเฉียว ทั้ง 49 คนบนเรือรอดชีวิต จากการตรวจสอบพบว่าวาล์วควบคุมแบบเซอร์โวในชุดบังคับเลี้ยวของล้อหน้าของเครื่องบินอุดตัน
วันที่ 21 มีนาคม 2022 ไชนาอีสเทิร์นแอร์ไลน์ เที่ยวบินที่ 5735 (ดำเนินการโดย ไชนายูนนานแอร์ไลน์) ซึ่งเป็นเครื่องบิน โบอิง 737-89P ที่บินจากท่าอากาศยานนานาชาติคุนหมิงฉางสุ่ยไปยังท่าอากาศยานนานาชาติกว่างโจวไป๋-ยฺหวิน ตกในพื้นที่ภูเขาในอำเภอเถิง เขตปกครองตนเองกว่างซีจ้วง มีผู้เสียชีวิตเป็นผู้โดยสาร 123 คน และลูกเรือ 9 คน
แอร์บัส เอ320-200 ของไชนาอีสเทิร์นแอร์ไลน์
แอร์บัส เอ320นีโอของไชนาอีสเทิร์นแอร์ไลน์
โคแม็ก ซี919 ของไชนาอีสเทิร์นแอร์ไลน์
โบอิง 777-300อีอาร์ของไชนาอีสเทิร์นแอร์ไลน์
โบอิง 787-9 ของไชนาอีสเทิร์นยูนนานแอร์ไลน์
แอร์บัส เอ350-900 ของไชนาอีสเทิร์นแอร์ไลน์